LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL žemės ūkio ministro 2010 m. gruodžio 23 d. įsakymo nr. 3D-1106 „DĖL ŽEMĖS ŪKIO VALDOS AR ŪKIO BENDROJO STANDARTINIO GAMYBINIO PELNO IR EKONOMINIO DYDŽIO, IŠREIŠKIAMO EKONOMINIO DYDŽIO VIENETAIS, APSKAIČIAVIMO TVARKOS APRAŠO PATVIRTINIMO“ pakeitimo

2014 m. d. Nr. 3D-

Vilnius

1. P a k e i č i u Žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos aprašą, patvirtintą Lietuvos Respublikos žemės ūkio ministro 2010 m. gruodžio 23 d. įsakymu Nr. 3D-1106 „Dėl Žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos aprašo patvirtinimo“:

1.1. Pakeičiu 2 punkto trečiąją pastraipą ir ją išdėstau taip:

„Žemės ūkio valdos ar ūkio ekonominis dydis (toliau – ekonominis dydis) – dydis, nustatomas bendrąjį standartinį gamybinį pelną padalijus iš ekonominio dydžio vieneto (toliau – EDV), kuris lygus 1200 Eur.“

1.2. Pakeičiu 3 punktą ir jį išdėstau taip:

„3. Valdų ar ūkių duomenys apie deklaruotas žemės ūkio naudmenas, laikomus ūkinius gyvūnus, įveistus akvakultūros tvenkinių plotus ir uždarųjų akvakultūros sistemų talpyklų tūrius, bei duomenys apie asmenis, dalyvaujančius pagal Lietuvos kaimo plėtros 2007–2013 metų programos priemonę „Ankstyvas pasitraukimas iš prekinės žemės ūkio gamybos“, gaunami iš:

3.1. VĮ Žemės ūkio informacijos ir kaimo verslo centro (toliau – ŽŪIKVC) valdomų registrų ir informacinių sistemų;

3.2. Nacionalinės mokėjimo agentūros prie Žemės ūkio ministerijos supaprastintų tiesioginių išmokų informacinės sistemos duomenų bazės, kurioje registruojami deklaruoti pasėlių plotai ir augalų rūšys kiekvienų metų sausio 1 dieną, ir Pareiškėjų registravimo informacinės sistemos;

3.3. Akvakultūros įmonių ir ūkių teikiamų ŽŪIKVC statistinių ataskaitų, parengtų pagal Žuvininkystės statistinių duomenų teikimo taisykles, patvirtintas Lietuvos Respublikos žemės ūkio ministro 2010 m. rugpjūčio 4 d. įsakymu Nr. 3D-707 „Dėl Žuvininkystės statistinių duomenų teikimo taisyklių patvirtinimo“.“

1.3. Pakeičiu 4 punktą ir jį išdėstau taip:

„4. Valdų ar ūkių duomenys apie pajamas iš paslaugų žemės ūkiui teikimo gaunami iš Pažymos apie žemės ūkio veiklos subjekto pajamas per praėjusius kalendorinius metus (toliau – Pažyma). Šią Pažymą subjektas parengia vadovaudamasis Žemės ūkio veiklos subjektų pajamų dalies, gaunamos iš žemės ūkio veiklos, įvertinimo metodikos, patvirtintos Lietuvos Respublikos žemės ūkio ministro 2003 m. vasario 26 d. įsakymu Nr. 3D-66 „Dėl Žemės ūkio veiklos subjektų pajamų dalies, gaunamos iš žemės ūkio veiklos, įvertinimo metodikos patvirtinimo“, nuostatomis. Pažyma gali būti teikiama nuo einamųjų metų sausio 1 d. iki birželio 1 d. Teikiant Pažymą apie pajamas, paslaugomis žemės ūkiui laikomos paslaugos, nurodytos Paslaugų žemės ūkiui sąraše, patvirtintame Lietuvos Respublikos Vyriausybės 2012 m. sausio 25 d. nutarimu Nr. 76 „Dėl Paslaugų žemės ūkiui sąrašo patvirtinimo“.“

1.4. Pakeičiu 8 punktą ir jį išdėstau taip:

„8. Valdos ar ūkio bendrasis SGP apskaičiuojamas pagal šią formulę:

,

čia:

– bendrasis SGP;

– i-osios rūšies auginamų augalų pasėlių plotas, ha;

– j-osios rūšies ūkinių gyvūnų vidutinis metinis skaičius, vnt. (apskaičiuojamas imant kiekvieno mėnesio paskutinę dieną Ūkinių gyvūnų registre užfiksuotus duomenis);

– įveistų akvakultūros tvenkinių plotas, ha;

– uždarųjų akvakultūros sistemų talpyklų tūris, m3;

– i-osios rūšies auginamų augalų produkcijos SGP, eurais;

– j-osios rūšies ūkinių gyvūnų produkcijos SGP, eurais;

– akvakultūros tvenkinių žuvų produkcijos SGP, eurais;

– uždarosiose akvakultūros sistemose auginamų žuvų produkcijos SGP, eurais;

– pajamos iš paslaugų žemės ūkiui teikimo, eurais;

– pajamų, gautų teikiant paslaugas žemės ūkiui, perskaičiavimo į SGP koeficientas, apskaičiuojamas pagal formulę (apvalinamas 4 skaičių po kablelio tikslumu pagal matematines skaičių apvalinimo taisykles):

k =1EDV / PN,

čia:

– pajamų iš paslaugų žemės ūkiui teikimo normatyvas, kuris prilyginamas 2172 Eur pajamų sumai.“

1.5. Pakeičiu 9 punktą ir jį išdėstau taip:

„9. Apskaičiuojant valdos ar ūkio ekonominį dydį valdos ar ūkio bendrasis SGP eurais dalijamas iš EDV – 1200 Eur.“

1.6. Pakeičiu 1 priedą ir jį išdėstau nauja redakcija (pridedama).

1.7. Pakeičiu 2 priedą ir jį išdėstau nauja redakcija (pridedama).

2. N u s t a t a u, kad šio įsakymo 1.1, 1.2, 1.4 –1.7 papunkčiai įsigalioja 2015 m. sausio 1 d.

Žemės ūkio ministrė	Virginija Baltraitienė

Žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos aprašo

1 priedas

ŽEMĖS ŪKIO PRODUKCIJOS RŪŠIŲ SGP*

Pavadinimas	Matavimo vienetas	Reikšmė, Eur
Kviečiai	ha	272
Rugiai	ha	160
Miežiai	ha	214
Avižos	ha	144
Kukurūzai grūdams	ha	235
Kiti grūdiniai augalai	ha	162
Ankštiniai javai	ha	220
Bulvės	ha	765
Cukriniai runkeliai	ha	1261
Pašariniai šakniavaisiai	ha	350
Lauko daržovės, braškės	ha	1313
Uždaro grunto daržovės, braškės	ha	23773
Lauko gėlės	ha	1313
Šiltnaminės gėlės	ha	23773
Vienmetės ir daugiametės žolės (mažiau kaip 5 metų)	ha	49
Kukurūzai žaliajam pašarui	ha	194
Kiti pašariniai augalai	ha	105
Sėklos ir sodinukai	ha	384
Kiti augalai	ha	198
Pūdymai	ha	24
Rapsai	ha	333
Kiti aliejiniai augalai	ha	333
Linai	ha	342
Aromatiniai, medicininiai augalai	ha	580
Kiti pramoniniai augalai	ha	580
Kultūrinės pievos (daugiau kaip 5 metų)	ha	31
Natūralios pievos ir ganyklos	ha	11
Vaisiai ir uogos	ha	1028
Medelynai	ha	8954
Kiti daugiamečiai augalai	ha	29
Grybai	ha	648575
Neveisliniai arkliai	vnt.	0,29
Veisliniai arkliai	vnt.	119
Galvijai <1 m.	vnt.	57
Buliai 1–<2 m.	vnt.	171
Telyčios 1–<2 m.	vnt.	27
Buliai >=2 m.	vnt.	141
Telyčios >=2 m.	vnt.	38
Melžiamos karvės (pieninių veislių)	vnt.	436
Kitos karvės (mėsinių ir mėsinių mišrūnų veislių)	vnt.	150
Ėriavedės	vnt.	27
Kitos avys (avinai, avys), lamos	vnt.	9
Ožkos vedeklės	vnt.	69
Kitos ožkos (ožiai, ožkos)	vnt.	25
Paršeliai iki 3 mėn.	vnt.	43
Kiaulės nuo 3 iki 8 mėn.	vnt.	61
Kiaulės nuo 8 mėn.	vnt.	68
Kuiliai	vnt.	0,29
Paršavedės	vnt.	169
Mėsiniai viščiukai (broileriai)	vnt.	0,59
Vištos dedeklės, kitos vištos	vnt.	0,90
Kiti paukščiai (žąsys, antys, kalakutai, putpelės, stručiai, kurapkos, fazanai, balandžiai, povai)	vnt.	3
Triušių patelės	vnt.	8
Bičių šeimos	vnt.	26
Elniai, briedžiai	vnt.	431
Danieliai	vnt.	112
Šinšilai	vnt.	23
Audinės, nutrijos ir kiti kailiniai žvėreliai	vnt.	15
Stumbrai, bizonai	vnt.	250
Muflonai	vnt.	99
Lapės	vnt.	23
Šernai	vnt.	0,29
Sraigės	ha	1816
Sraigės (auginamos uždarose patalpose)	vnt.	0,0139
Akvakultūros tvenkinių žuvys	ha	504
Uždarosiose akvakultūros sistemose veisiamos ir (ar) auginamos žuvys	m3	777

*Augalų pasėliams, nepriklausomai nuo to, ar nuėmus derlių jie suariami, ar paliekamos ražienos, taikoma ta pati SGP reikšmė.

Žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos aprašo

2 priedas

valdos ar ūkio bendrojo SGP ir EKONOMINIO DYDŽIO APSKAIČIAVIMO PAVYZDYS

Produkcijos rūšys	Augalai ha, akvakultūros tvenkiniai ha, gyvuliai vnt.	Standartinis gamybinis pelnas (SGP) Eur už ha; Eur už ūkinį gyvūną	Iš viso, Eur (2x3)
1	2	3	4
Kviečiai	5	272	1360
Miežiai	3	214	642
Bulvės	0,5	765	382,5
Daugiametės žolės	9	49	x
Melžiamos karvės	7	436	3052
Veršeliai iki 1 metų	3	57	171
Bulius 1–<2 m.	1	171	171
Telyčia 1–<2 m.	1	27	27
Akvakultūros tvenkinių žuvys	0,5	504	252
Iš viso SGP	x	x	6057,5
Pajamos	Suma, Eur
Pajamos iš paslaugų žemės ūkiui teikimo, Eur	2534
Pajamų, gautų teikiant paslaugas žemės ūkiui, perskaičiavimo į SGP koeficientas	0,5525
Perskaičiuotos pajamos* Eur	1400,04
Bendrasis standartinis gamybinis pelnas** Eur	7457,54
Valdos ar ūkio ekonominis dydis, išreiškiamas EDV***	6,2

*Perskaičiuotos pajamos apskaičiuojamos „Pajamų iš paslaugų žemės ūkiui teikimo“ sumą dauginant iš pajamų, gautų teikiant paslaugas žemės ūkiui, perskaičiavimo į SGP koeficiento (0,5525).

**Bendrasis standartinis gamybinis pelnas apskaičiuojamas susumavus „Perskaičiuotos pajamos“ (1400,04 Eur) reikšmę su „Iš viso SGP“ reikšme (6057,5 Eur).

***Bendrąjį standartinį gamybinį pelną (7457,54 Eur) padalijus iš ekonominio dydžio vieneto (1200 Eur), apskaičiuojamas valdos ar ūkio ekonominis dydis, išreiškiamas EDV.

______________

Įsakymą rengė Finansų ir biudžeto departamento (direktorė R. Mininienė, tel. 239 1341) Finansų ir apskaitos politikos įgyvendinimo skyriaus (vedėjas R. Kaušikas, tel. 239 1070) vyriausioji specialistė Živilė Railaitė, tel. 239 1075.

Skelbti TAR ir ministerijos interneto svetainėje.